钦定古今图书集成/明伦汇编/闺媛典/第135卷 > 冯琎妻贾氏
## 钦定古今图书集成/明伦汇编/闺媛典/第135卷 > 冯琎妻贾氏

按《新乐县志》：贾氏，冯琎妻。生子二，长廷佐，次廷佑。佑
早夭，佐生子承业而病疯。及琎亡，氏抚承业泣语曰：
“吾不幸丧夫子，又病废，仅此茕茕幼孙，不惮纺绩资
之，冀他日成立，或不坠其家声。”承业闻祖母言，心伤，
奋志励学，年十四入庠，每试列前茅，补增广，氏益力
勤俭，积金买田三顷。临没嘱承业曰：“吾以十指积金
置良田，无非为若释内顾之忧。以专心读书耳。今授若其念之。”